Refuchio de Lizara

Lo refuchio de Lizara ye un refuchio situau a 1.540 metros d'altaria en la val d'Aragüés-Chasa en lo Parque Natural d'as Vals Occidentals, en la plana de Lizara a los piez d'a cima de lo Bixaurín.

Administrativament se troba adintro de lo termin municipal de Aragüés de lo Puerto, en la comarca de Chacetania, en la provincia de Uesca, Aragón.

Ye guardau en verano y de noviembre a mayo los cabos de semana y puents. Dispone de 75 plazas en litera, asinas como servicio de birolla, duchas y escusaus, augua calient, calefacción, mantas, taquillas, calcero de descanso, enfermería y aula polivalent.

Ye propiedat de la Mancomunidat Forestal d'Aragüés de lo Puerto y Chasa y fue inaugurau en 1989. S'accede en auto dica lo propio refuchio u andando 3 horas dende lo refuchio de Gabardito. Dende 2004 dispone de lo certificau ISO 14001 por lo modelo de chestión ambiental y las campanyas de sensibilización medioambiental. Refugios pirenaicos. [2a. ed. amp. y corr.].  Zaragoza: Prames, D.L. 1993. ISBN 8487601197.  «Refugio de Lizara -- alberguesyrefugiosdearagon.com». [Consulta: 5 octubre 2017]. Los refugios de La Senda de Camille

 Actividaz 
Ye punto de partida ta muitos excursionistas, a la cima de lo Bixaurín, ta practicar senderismo por lo GR 11 y por la ruta de trekking de la Senda de Camille. Tamién se i puet fer esquí de fundo d'hibierno.

 Se veiga tamién 
 Refuchios de lo Pireneu aragonés

Referencias

 Enlaces externos 

 Web de lo refuchio de Lizara

Lizara
Lizara
Categoría:Edificios d'Aragüés de lo Puerto